**Program kvalifikačného vzdelávania**

 **Doplňujúce pedagogické štúdium**

|  |  |
| --- | --- |
|  **Názov, sídlo, identifikačné číslo**  **organizácie poskytovateľa**  **programu** | Univerzita J. Selyeho, Pedagogická fakultaBratislavská cesta 3322, 945 01 KomárnoIČO: 37961632 |
| **Názov programu vzdelávania** | DOPLŇUJÚCE PEDAGOGICKÉ ŠTÚDIUM (DPŠ)Základný modul |
| **Druh vzdelávania** | Kvalifikačné vzdelávanie |
| **Garantujúce pracovisko** |  Pedagogická fakulta |
|  **Odborný garant** |  doc. Dr. univ. Agáta Csehiová, PhD.  csehiovaa@ujs.sk |
|  **Rozsah vzdelávania** |  2 roky/200 hodín (štandardná dĺžka) |
|  **Forma vzdelávania** | Prezenčná a dištančná forma, resp. kombinovaná forma, pričom prezenčnú formu tvorí 168 hodín a dištančnú formu 32 hodín. |
|  **Jazyk vzdelávania** |  maďarský |
|  **Ciele a obsah vzdelávania** | Cieľom doplňujúceho pedagogického štúdia **je** získanie vzdelania, ktorým pedagogický zamestnanec v príslušnom stupni vyžadovaného vzdelania získa kvalifikačný predpoklad na výkon pracovnej činnostia) v príslušnej kategórii a podkategórii pedagogického zamestnanca,b) v ďalšej kategórii pedagogického zamestnanca.Obsah programu vychádza z cieľov programu doplňujúceho pedagogického štúdia, z cieľovej skupiny, z obsahu jednotlivých predmetov patriacich k daným tematickým celkom a čiastkových cieľov. Obsah vzdelávania tvoria tematické celky s príslušným obsahom (jednotlivých predmetov) a rozsahom v nasledovnom zložení:1. **Pedagogicko-psychologický základ v rozsahu 90 hodín.**

Obsah tematického celku 1. tvoria témy, resp. predmety:-Školský vzdelávací systém, vzdelávacie programy, školská politika a manažment- Metódy a techniky učenia sa- Vzdelávanie so ŠVVP- Pedagogická diagnostika a evalvácia vzdelávacieho procesu- Vývinová psychológia a psychológia rôznych vekových skupín- Školské programy prevencie - Pedagogická psychológia- Pedagogická komunikácia- Pedagogický výskum*Čiastkové ciele:* nadobudnúť vedomosti v oblasti pedagogicko-psychologických disciplín, o procesoch rozvoja pedagogiky a jednotlivých modeloch vzdelávania z vedeckého a odborného hľadiska, poznať možnosti edukácie žiakov so ŠVVP, oboznámiť sa s progresívnymi trendmi v oblasti pedagogiky a psychológie, vedieť analyzovať vyučovaciu hodinu z hľadiska pedagogickej komunikácie a interakcie, získať kompetencie adaptovať výsledky pedagogického výskumu do edukačnej praxe.1. **Sociálno-vedný základ v rozsahu 20 hodín.**

Obsahom tematického celku 2. sú témy:- Sociálna psychológia- Inkluzívna pedagogika a prevencia sociálno-patologických javov- Všeobecná pedagogika a dejiny pedagogiky*Čiastkové ciele*: nadobudnúť poznatky v oblasti sociálno-vedných disciplín, nevyhnutné pre úspešné vykonávanie učiteľskej profesie, získať prehľad o súvislostiach identifikácie špeciálnych výchovno-vzdelávacích potrieb žiakov v sociokultúrnom kontexte, dokázať akceptovať diverzitu žiakov v sociokultúrnom kontexte. **3. Odborovo-didaktický tematický celok v rozsahu 50 hodín.** Obsahom tematického celku 3 sú témy:- Všeobecná didaktika- Špeciálna didaktika a didaktika profesijných predmetov- Pedagogické kompetencie učiteľa- Sebareflexia a autoevalvácia učiteľa- Tvorba učebných materiálov a digitálne technológie vo vzdelávacom procese*Čiastkové ciele*: získať najnovšie poznatky v didaktike vyučovacích predmetov, v didaktike odborného výcviku, rozvíjať kľúčové kompetencie a schopnosť sebareflexie vlastného pedagogického pôsobenia.1. **Pedagogická prax v rozsahu 40 hodín**.

Obsahuje: konzultačnú, hospitačnú, výstupovú prax.*Čiastkové ciele:* realizácia pedagogickej praxe v zmysle rozvíjania učiteľskej profesionality a kľúčových pedagogických kompetencií. |
| **Cieľová skupina** | **Absolventi druhého stupňa vysokoškolského štúdia v neučiteľských študijných programoch. Doplňujúce pedagogické štúdium, ktorého cieľom je získanie kvalifikačného predpokladu na výkon pracovnej činnosti v kategórii učiteľ organizuje UJS aj pre študentov dennej formy vysokoškolského štúdia v neučiteľských študijných programoch.** |
| **Predpoklady pre prijatie** | Uchádzač bude zaradený na vzdelávanie na základe písomnej prihlášky. Zaradenie na vzdelávanie následne posúdi poskytovateľ vzdelávania na základe prihlášky a úradne overeného dokladu o získanom vysokoškolskom vzdelaní, resp. na základe potvrdenia o návšteve vysokej školy (v prípade **študentov dennej formy vysokoškolského štúdia v neučiteľských študijných programoch)**.Úspešné absolvovanie kvalifikačného vzdelávania nenahrádza získanie vyžadovaného stupňa vzdelania. |
| **Ukončenie vzdelávacieho programu** | 1. Najmenej 80 % osobná účasť na prezenčnej forme vzdelávania. 2. Obhajoba záverečnej práce, pričom obsahové zameranie písomnej záverečnej práce je orientované odborovo-didakticky. 3. Záverečná skúška pred najmenej trojčlennou skúšobnou komisiou v súlade s § 46 ods. 1 zákona č. 138/2019 Z. z. |
| **Získané profesijné kompetencie absolventa programu vzdelávania** | Po úspešnom absolvovaní vzdelávacieho programu absolvent má *vedomosti*:- Má teoretické vedomosti o zásadných faktoroch a procesoch socializácie a výchovy, o kultúrnych súvislostiach antropogenézy a jej psychologických interpretáciách. - Má primeranú úroveň poznania o kultúrnych a sociálnych súvislostiach výučby, pozná psychologické podmienky výučby, dokáže vytvárať a aplikovať pedagogické a didaktické programy pre príslušné inštitúcie. - Pozná súčasné teoretické modely učenia sa a vyučovania tak, aby pozitívne prispieval k enkulturácii a akulturácii žiaka. -  Pozná spôsoby využívania informačných a komunikačných technológií vo vzdelávaní.- Pozná a dokáže analyzovať koncepcie rozvoja kultúrnej gramotnosti a dokáže ich aplikovať do vlastných pedagogických/didaktických aktivít. - Je zorientovaný v oblasti inkluzívnej pedagogiky na úrovni vzdelávania. - Má poznatky z oblasti organizácie a riadenia vzdelávania. - Pozná metodológiu a metódy výskumu v pedagogických vedách. *Zručnosti:*- Nadobudnuté profesijné kompetencie dokáže aplikovať v pedagogickej praxi. - Dokáže analyzovať a zhodnotiť edukačné programy podľa podmienok konkrétneho edukačného prostredia. - Dokáže projektovať program školského kurikula. - Dokáže samostatne projektovať a realizovať výučbu na patričnej úrovni vzdelávania.- Dokáže projektovať akulturačné programy pre kultúrne hendikepovaných a pre rôzne skupiny detí vyžadujúce osobitú starostlivosť z perspektívy sociokultúrnych odlišností.- Dokáže navrhnúť a realizovať výskumný projekt v edukačných vedách.- Dokáže organizačne a metodicky viesť odborné (predmetové) tímy a vzdelávacie inštitúcie.*Postoje:*- Má pozitívny postoj k svojej profesii.- Účinne komunikuje s rôznorodými aktérmi výkonu svojej profesie.- Vie realizovať cielený rozvoj sebapoznania a zúčastňovať sa ďalšieho vzdelávania.Absolvovaním doplňujúceho pedagogického štúdia absolvent nadobudne teoretické vedomosti o zásadných faktoroch a procesoch výchovy a socializácie, o kultúrnych súvislostiach antropogenézy a jej psychologických interpretáciách. Je zorientovaný v obsahoch základného všeobecného vzdelávania a dokáže ich efektívne transformovať na didaktické účely. Absolvent získa primerané poznatky z oblasti metód výskumu a vývoja v oblasti pedagogiky, organizácie a riadenia vzdelávania, špeciálnej pedagogiky a inkluzívneho vzdelávania. Dokáže vytvárať a aplikovať výchovné a vzdelávacie programy pre príslušné inštitúcie. Vzdelávanie umožňuje nadobudnúť kompetencie pre projektovanie, organizáciu a riadenie vyučovania, realizovať a reflektovať edukačné činnosti v rámci svojej predmetovej špecializácie.  |
| **Opatrenia na zabezpečenie kvality** | **Personálne zabezpečenie vzdelávania a požiadavky poskytovateľa na odbornosť personálneho zabezpečenia** **Odborný garant** programu vzdelávania spĺňa požiadavky § 44 ods. 1 zákona č. 138/2019 Z. z.**Člen a predseda skúšobnej** **komisie** spĺňajú požiadavku § 46 ods. 1 zákona č. 138/2019 Z. z. **Lektori vzdelávania** sú **vysokoškolskí učitelia** s odbornou kompetentnosťou v danej oblasti.**Materiálne, technické a informačné zabezpečenie vzdelávania****Materiálne zabezpečenie:** Študijné texty, metodické materiály, podklady na vypracovanie úloh k jednotlivým častiam vzdelávania budú spracované lektormi vzdelávania. Literatúra k jednotlivým tematickým celkom, resp. predmetom bude účastníkom odporúčaná lektormi vzdelávania.**Technické a informačné zabezpečenie:** Vlastné učebné priestory, učebne s kapacitou 20 až 40 osôb vybavené vlastnou didaktickou technikou Pedagogickej fakulty UJS v Komárne.**Finančné zabezpečenie:** Náklady spojené so vzdelávaním budú hradené z finančných prostriedkov účastníkov vo výške 600,-€/akademický rok. Cestovné náklady účastníka vrátane stravného hradí vysielajúca organizácia, resp. účastník sám.**Podmienky ukončenia vzdelávania:** Vzdelávanie sa ukončuje obhajobou záverečnej práce a záverečnou skúškou pred najmenej trojčlennou skúšobnou komisiou. O obhajobe záverečnej práce a o priebehu záverečnej skúšky sa vyhotovuje protokol. Na základe protokolu o úspešnom vykonaní obhajoby záverečnej práce a úspešnom vykonaní záverečnej skúšky poskytovateľ vydá absolventovi kvalifikačného vzdelávania vysvedčenie o kvalifikačnom vzdelávaní. |  |  |  |
| **Odtlačok pečiatky poskytovateľa a podpis štatutárneho zástupcu** |  |  |  |  |
| **Dátum schválenia vzdelávacieho programu** |  16. 03. 2023 |  |  |  |
| Dátum schválenia programu Doplňujúceho štúdia: 16. 03. 2023   Dr. habil. PaedDr. György Juhász, PhD.  Rektor UJS |
|  |